
[bookmark: _Toc370904379][bookmark: _Toc500617263][bookmark: _Toc176857180][bookmark: _Toc195537287]ÜLDOSA
Detailplaneeringu koostamise eesmärgiks on jagada Niidu tn 11 maaüksus kaheks elamumaa sihtotstarbega krundiks ning määrata kruntidele ehitusõigus ja hoonestustingimused üksikelamute ehitamiseks. Lisaks antakse detailplaneeringuga lahendus planeeringuala haljastusele, heakorrale, juurdepääsule, parkimiskorraldusele ja tehnovõrkudega varustamisele. Planeeringuala suurus on 2405 m².
Rae Vallavolikogu 21.05.2013 otsusega nr 462 kehtestatud Rae valla üldplaneeringu kohaselt asub planeeringuala tiheasustusalal ning planeeritava ala maakasutuse juhtotstarbeks on elamumaa (olemasolev). Detailplaneeringu koostamise eesmärk on kooskõlas Rae valla üldplaneeringuga.
[bookmark: _Toc370904380][bookmark: _Toc500617264][bookmark: _Toc176857181][bookmark: _Toc195537288]OLEMASOLEV OLUKORD
[bookmark: _Toc370904381][bookmark: _Toc500617265][bookmark: _Toc176857182][bookmark: _Toc195537289]Asukoht, planeeringuala suurus ja kontaktala
Detailplaneeringu ala asub Lagedi alevikus 11302 Lagedi-Kostivere tee ja Niidu tänava ristmikul. Olemasolev juurdepääs planeeringualale on 11302 Lagedi-Kostivere teelt.

Skeem 1. Niidu tn 11 maaüksus (siniste piiridega). Aluskaardi allikas: Maa- ja Ruumiamet.
Planeeringuala pindala on 2405 m² ning see hõlmab:
· Niidu tn 11 kinnistut (katastritunnus 65301:001:7353, pindala 2405.0 m², sihtotstarve elamumaa 100%)
· lähialana kaasatakse planeeringusse maa-ala, mis on vajalik teede- ja tehnovõrkude planeerimiseks.
Planeeringuala kontaktvööndi moodustavad põhiliselt elamumaa sihtotstarbega kinnistud.
[bookmark: _Toc500617267][bookmark: _Toc176857184][bookmark: _Toc195537290]Hoonestus, haljastus, tehnovõrgud ja piirangud
Ehitisregistri andmetel Niidu tn 11 katastriüksusel ehitisi ei paikne.
Planeeringuala on rohumaa, millel kasvavad üksikud puud ja põõsad. 
Katastriüksusel on võimalus ühisveevärgiga liitumiseks. 11302 Lagedi-Kostivere teega paralleelselt kulgevad elektri õhuliin ning sidekaabel.
Planeeritaval alal asuvad järgmised kitsendused: 
· isiklik kasutusõigus
· avalikult kasutatava tee kaitsevöönd
· elektripaigaldise kaitsevöönd
· ühisveevärgi ja -kanalisatsiooni vöönd
[bookmark: _Toc370904388][bookmark: _Toc500617278][bookmark: _Toc176857190][bookmark: _Toc195537291]PLANEERINGU ESKIISLAHENDUS
Planeerimislahendus näeb ette Niidu tn 11 kinnistu jagamise kaheks elamumaa sihtotstarbega krundiks, millele nähakse ette ehitusõigus ning hoonestustingimused ühepereelamu ja abihoonete ehitamiseks. Leitakse põhimõtteline haljastuse, tehnovõrkude ning juurdepääsu lahendus. 
[bookmark: _Toc482186435][bookmark: _Toc36723454][bookmark: _Toc176857192][bookmark: _Toc195537292]Alal kehtiva üldplaneeringu analüüs
Kehtiva Rae valla üldplaneeringu (Rae Vallavolikogu 21.05.2013 otsus nr 462) kohaselt paikneb Niidu tn 11 katastriüksus olemasoleval elamumaal (skeem 2 kollane ala).  

Skeem 2. Väljavõte Rae valla üldplaneeringu digitaalsest maakasutuseplaanist. Planeeringuala on tähistatud lilla piirjoonega.



[bookmark: _Toc180406838][bookmark: _Toc195537293]Planeeringulahenduse vastavus üldplaneeringuga
	
	Rae valla üldplaneeringuga määratud hoonestustingimused Lagedi alevikus
	Niidu tn 11 kinnistu ja lähiala detailplaneeringuga määratavad tingimused

	Krundi suurus
	- olemasoleval elamualal jagamise tulemusena min 1200 m²
	- krundi min suurus 1200 m²

	Krundi sihtotstarve
	- ühepereelamud
	- 100% üksikelamu maa

	Krundi täisehitus %
	- Ühepere-, kahepere-  ja paariselamutel 10-15%, olenevalt krundi suurusest
	- täisehitus 15%

	Kõrgus ja korruselisus
	- ühepereelamute kõrgus kuni 8 m ning 2 korrust
- lubatud keldrikorrus
	- ühepereelamute kõrgus kuni 8 m ning 2 korrust
- lubatud keldrikorrus

	Haljastus
	- krundi iga 300 m² kohta vähemalt 1 puu, mille täiskasvamiskõrgus on 6m
	- krundi iga 300 m² kohta vähemalt 1 puu, mille täiskasvamiskõrgus on 6m

	Abihooned; hoonete arv krundil
	- kuni 2 abihoonet ehitusaluse pinnaga kuni 80 m²/hoone
- kõrgus kuni 5 m
	- kuni 2 abihoonet ehitusaluse pinnaga kuni 80 m²/hoone
- kõrgus kuni 5 m

	Katusekalle, räästa kõrgus
	- ühepereelamul 15-40°, väiksemad hooneosad võivad olla madalama kaldega 
	- ühepereelamul 15-40°, väiksemad hooneosad võivad olla madalama kaldega

	Piirded
	- puidust lattaed, kinnistute vahel võib olla võrkpiire
-võrkpiire hekiga
- kuni 1,5 m, lähtuda naaberkinnistute lahendusest
	- puidust lattaed, kinnistute vahel võib olla võrkpiire
-võrkpiire hekiga
- kuni 1,5 m, lähtuda naaberkinnistute lahendusest

	Materjalikäsitlus
	- järgida kontaktvööndi üldist lahendust
	- järgida kontaktvööndi üldist lahendust


Koostatav detailplaneering on kooskõlas Rae valla üldplaneeringuga.
[bookmark: _Toc370904390][bookmark: _Toc500617280][bookmark: _Toc176857193][bookmark: _Toc195537294]	Krundijaotus ja hoonestus
Niidu tn 11 katastriüksus jagatakse kaheks krundiks. Elamukruntide hoonestusalade määramisel on arvestatud tuleohutuskujadega ning tehnovõrkudest ja teest tulenevate piirangutega. Kruntidele määratakse ehitusõigus elamu ja kuni 2 abihoone ehitamiseks.  Hoonestusalade ning võimalik hoonete paiknemine on esitatud põhijoonisel.
[bookmark: _Toc195537295]Liikluskorraldus
Juurdepääsud planeeritavatele kruntidele tagatakse 11302 Lagedi-Kostivere teelt ja Niidu tänavalt.

